cyanic-selkie/wikianc huggingface dataset:
Nick Park
Nicholas Wulstan (Nick) Park (født 6. desember 1958 i Lancashire, England) er en fire ganger Oscar-vinnende britisk filmskaper som er kjent som skaperen av blant annet animasjonsfigurene Wallace og Gromit og Sauen Shaun. Han har vært nominert til Oscar seks ganger og vunnet fire av gangene. I tillegg har han laget den animerte serien Creature Comforts.
Morph
Morph er en figur modellert i plastilina som Nick Park laget til serien Hartbeat. Figuren var med i serien fra 1977 til 1979, og var med i Take Hart frem til 1981.
Oscar
Park har blitt nominert til Oscar-prisen seks ganger, og har vunnet prisen fire ganger :
Order of the British Empire
Han har blitt tildelt Den britiske imperieordenen (Order of the British Empire) for sitt arbeid, og har derfor rett til å sette bokstavene OBE etter navnet sitt.
Caribbean University
Caribbean University er et privat, uavhengig og ikke-kommersielt universitet i Bayamón på Puerto Rico i Karibien, USA. Det ble opprettet i 1969.
Ved universitetet var det 1 603 studenter og 158 vitenskapelig ansatte i 2006, og samme året var skolepengene US$ 3 750 for studenter folkeregistrert i Puerto Rico. Studiene gis opp til mastergradsnivå.
Sisilia Nasiga
Sisilia Nasiga (født 16. desember 1979) er en fijiansk judoka som konkurrerer i klasse 70 kilo. Hun representerte Fiji under Sommer-OL 2008, der hun røk ut i første runde.
Toni Innauer
Anton «Toni» Innauer (født 1. april 1958 i Bezau, Vorarlberg) er en tidligere østerriksk skihopper og hopptrener.
Toni Innauer vokste opp som én av fem søsken i den lille fjellgrenda Sonderdach ovenfor Bezau, der foreldrene hans drev et vertshus. Han fikk sin sportslige utdannelse på skigymnaset i Stams i Tirol under den daværende østerrikske landslagstreneren Baldur Preiml.
Hoppkarrieren
Toni Innauer debuterte internasjonalt i den tysk-østerrikske hoppuka 1973/74 der han deltok i tre av fire renn, kun 15 år gammel. Senere samme sesong var han med i VM-hopprennene i Falun. Det ble ingen topp-plassering for unggutten, men i storbakkerennet hadde han et av konkurransens lengste hopp – som ble annullert og omgangen startet på nytt. Sesongen 1974/75 falt han og skadet seg i det første hoppukerennet. Han kom imidlertid sterkt tilbake. 9. mars 1975 vant han som 16-åring en suveren seier i Holmenkollrennet. I tillegg vant han en suveren gullmedalje i junior-EM i finske Lundo.
I Hoppuka 1975/76 vant 17-årige Innauer 3 av 4 renn, men etter å ha blitt utsatt for ujevne og uheldige vindforhold i Innsbruck ble det "bare" en 4.-plass sammenlagt. Under OL 1976 i Innsbruck ble han knepent slått i storbakken av landsmannen Karl Schnabl etter å ha ledet etter første omgang. Samme år forbedret Innauer verdensrekorden i skiflyging to ganger (til 174 og 176 meter). For begge disse to rekordene fikk 17-åringen flere 20-tall av dommerne. I Holmenkollen dette året ble det 2.-plass på den østerrikske unggutten, som nok en gang ble knepent slått av landsmann og "erkerival" Schnabl. Innauer forsvarte dessuten junior-EM-tittelen sin under mesterskapet i Liberec.
I skiflygings-VM i Vikersund i 1977 vant Toni Innauer sølv bak sveitsiske Walter Steiner. Tidligere på sesongen hadde han vunnet hoppukerennet i Oberstdorf og fått nok en fjerdeplass sammenlagt i hoppuka.
I årene som fulgte var han mye plaget av tildels alvorlige skader, men i OL 1980 slo han til med en suveren gullmedalje i normalbakken, hele 17,3 poeng foran sølvvinnerne Hirokazu Yagi (Japan) og Manfred Deckert (DDR). I storbakkerennet uka etter kom Innauer på 4.-plass, et tidel etter bronsemedaljen til finske Jari Puikkonen.
Toni Innauer ble dessuten førstemann som vant et verdenscuphopprenn. Det skjedde i Cortina d'Ampezzo den 27. desember 1979. Hans andre (og siste) verdenscupseier kom i Engelberg 3. mars 1980.
Salme
Salmer er sanger med kristent innhold som blir sunget ved gudstjenester og oppbyggelser. Ordet kommer fra det greske ordet ψαλμοί, psalmoi som betyr "musikk" eller "lovsang" mens det hebraiske ordet er תְּהִלִּים‎, tehillim som betyr å "prise".
Toni Innauer
Karriereslutt
Høsten 1980 falt Innauer stygt under hopptrening i St. Moritz og pådro seg en så alvorlig ankelskade at han måtte legge opp.
Salme
Det er vanlig å dele inn salmene i tre grupper: a) lovsanger og takkesalmer, b) bønnesalmer og c) betraktningssalmer, hvor dikteren drøfter kristen tro og gjør den nærværende. Salmer autoriseres til bruk ved gudstjenester ved at de blir tatt med i offentlig godkjente salmebøker.
Toni Innauer
Studier
Etter at han la opp som aktiv hopper, studerte han filosofi, psykologi og sport ved universitetene i Innsbruck og Graz.
Trener og leder i det østerrikske skiforbundet
I 1987 ble han ansatt som lærer og hopptrener i Stams, og fikk hovedansvaret for det østerrikske juniorlandslaget med hoppere som blant annet Heinz Kuttin, Andreas Rauschmeier, Günther Schöffmann, Markus Steiner og Alexander Pointner.
I årene 1989–1992 var han hovedtrener for det østerrikske landslaget, og førte blant annet Heinz Kuttin til VM-gull i 1991, Ernst Vettori til OL-gull i 1992, Martin Höllwarth til tre OL-sølv i 1992 og Andreas Felder til sammenlagtseier i verdenscupen i 1991.
Fra 1993 var Toni Innauer sportsdirektør for alle nordiske grener i det østerrikske skiforbundet.
Etter VM i Ramsau i 1999 har han vært sportsdirektør for kun kombinert og hopp i det østerrikske skiforbundet.
Fra februar 2001 og ut 2003-sesongen tok Innauer i tillegg over treneransvaret for det østerrikske hopplandslaget etter at den tidligere treneren, og Innauers beste venn, Alois Lipburger, omkom i en bilulykke.
På en pressekonferanse i BergIsel den 10. mars 2010 annonserte Innauer at han forlater stillingen som sportsdirektør for hopp og kombinert i det østerrikske skiforbundet etter denne sesongen, og overlater denne jobben til Ernst Vettori.
Bibliografi
I 1992 skrev Innauer boka Der kritische Punkt. Den 15. mars 2010 lanserte han sin andre bok "Am Puls der Erfolgs".
Annet
Toni Innauer er en etterspurt foredragsholder i hjemlandet. Hans bror Siegfried (Sigi) Innauer ble i 1980 europamester i kulekjøring.
Peary karibu
Peary karibu (Rangifer tarandus pearyi) er utbredt i Nunavut og Nordvestterritoriene i Canada. Den er en underart av arten rein og den minst utbredte av de nordamerikanske karibuene.
Peary karibuen er den minste av karibuene, omtrent på størrelse med en grand danois. Simlene veier i snitt ca. 60 kg. Det fortelles at det peary karibuen mangler i størrelse tar den igjen i pelsprakt. Pelsen er lengre, tettere og mer silkemyk enn hos de andre karibuene. Vinterpelsen er nærmest hvit, med skiferfarget rygg og elfenbeinsfarget nerdel. Mange regner den som det vakreste av alle reisdyr.
Siden tidlig på 1960-tallet, da bestanden først ble dokumentert, har totalbestanden av peary karibu blitt redusert med mer enn 90% (noen hevder 95%). Den ble erklært som en truet art alt i 1979 av kanadiske myndigheter, da på grunn av matmangel i utbredelsesområdet. Totalbestanden ble anslått til omkring 10 000 (Walsh m.fl., 1992 ) dyr. Den ble satt på IUCNs rødliste i 2003. I 2006 ble bestanden anslått å være omkring 2 000 dyr.
Barbara Hershey
Barbara Hershey, tidligere kjent som Barbara Seagull, (født Barbara Lynn Herzstein 5. februar 1948 i Hollywood i California ) er en amerikansk skuespillerinne. Hun har spilt et stort antall roller i både film og fjernsyn. Hershey har jobbet innen de fleste sjangere; alt fra westernfilmer til filmkomedier.
Peary karibu
Mange forskere mener at klimaendringer, som har gjort vintrene mildere og mer snørike, er hovedårsaken til matmanglen og de store reduksnonene i antall dyr. Et spesielt problem har vært vintre med regn som fryser til is når det når bakken, for så å dekkes med store mengder snø. Andre sier at olje og gassvirksomheten i området også må ta sin del av skylden for at dette dyret nå står i en vanskelig situasjon. Det er også et faktum at lokale inuitter har jaktet ganske intenst på dette dyret gjennom årene, men i hvilken grad dette har påvirket bestanden er det stor uenighet om.
Barbara Hershey
Skuespilleren var 17 år da hun hadde skuespilldebuten sin i 1965, men fikk ikke anerkjennelse blant kritikere før på 1980-tallet. På den tiden ble hun kalt «en av USAs beste skuespillerinner» av dagsavisen Chicago Tribune.
Hershey vant Emmy-prisen og en Golden Globe for innsatsen i TV-filmen A Killing in a Small Town (1990). Hun ble også nominert til Golden Globe-priser for beste kvinnelige birolle for rolleskildringene som Maria Magdalena i Martin Scorseses Jesu siste fristelse (1988) og Serena Merle i Portrett av en dame (1996). For sistnevnte film ble hun også nominert til Oscar for beste kvinnelige birolle. I tillegg innehar hun to priser fra filmfestivalen i Cannes for arbeidet sitt i filmene Shy People (1987) og A World Apart (1988).
Hun har blitt nominert til British Academy Film Awards («BAFTA-prisen») to ganger; i 1987 for rollen som Lee i Woody Allens filmsuksess Hannah og hennes søstre, og i 2011 for rollen som Erica Sayers i den psykologiske thrilleren Black Swan. I sistnevnte film spilte hun mot Natalie Portman, og hadde rollen som hennes overbeskyttende mor. I et intervju har hun sagt: «Jeg tror [Erica] er en advarsel om hva [Portmans rollefigur] kan bli hvis hun ikke følger drømmen sin.» Bergens Tidende mener Hershey spilte fryktinngytende, mens Filmpolitiet mente i sin anmeldelse at det finnes antydninger til seksuelt misbruk mellom Portman og Hersheys rollefigurer. Hun ble nominert sammen med resten av ensemblet bak Black Swan til en Screen Actors Guild Award i 2010.
Barbara Hershey erfarte konflikter mellom privatlivet sitt og filmkarrièren sin da hun fikk et rykte som en «hippie». Da hun var sammen med skuespilleren David Carradine ble hun gravid, og på denne tiden møtte hun mye motgang. Hun fikk det nye artistnavnet Barbara Seagull som hun i ettertid angret på, og privatlivet hennes ble latterliggjort i offentligheten. Det var ikke før hun slo opp med Carradine og byttet artistnavnet sitt tilbake til Hershey at karrièren hennes slo gjennom. På grunn av disse turbulente årene har hun ofte holdt privatlivet sitt for seg selv.
Lupebriller
Erfaringer
Erfaringene med lupebriller er at de kan dekke et lesebehov og skrivebehov ved forstørring opp mot 6X–10X. Sterkere forstørring enn dette resulterer i såpass kort leseavstand og lite synsfelt, at det i praksis kan være vanskelig å finne en god arbeidsstilling og ha tilstrekkelig oversikt. Det er dessverre slik med hjelpemidler som forstørrer at jo sterkere forstørringen er, jo mindre del av objektet vil man være i stand til å se. Fra å ha overblikk over en «hel» avisside med vanlige lesebriller kan oversikten være redusert til noen få bokstaver med en sterk lupebrille. Fordelen med lupebriller er at de er rimelige i anskaffelse, de er fleksible og enkle å ta med seg og de fungerer ofte godt for øvede brukere.
Guld, platina & passion
Guld, platina & passion er en samleplate med Carola, utgitt den 24. mai 2003. Albumet lå syv uker på VG-lista og endte med femteplass som beste plassering.
Curaçaos kvinnelandslag i fotball
Curaçaos kvinnelandslag i fotball representerer Curaçao i internasjonal fotball for kvinner.
Curaçao ble dannet etter at De nederlandske Antiller ble oppløst i 2011. Landslaget har ikke hatt noen offisielle kamper per april 2014, delvis fordi det ikke har vært noen turneringer der de har kunnet delta ettersom de ikke rakk kvalifiseringen til VM i 2011, og CONCACAF Gold Cup for kvinner ikke er arrangert siden 2010.
Scots College
Scots College, eller Det pavelige Scots College i Roma er et presteseminar for studenter for kommer fra skotske katolske bispedømmer.
Historie
Scots College ble etablert av pave Klemens VIII 5. desember 1600, da det ble tildelt arealene til et tidligere hospits for skotter i Roma. Først var presteseminaret i et lite hus i gaten som i dag er kjent som Via del Tritone, over gaten for kirken Santa Maria di Costantinopol. I 1604 ble seminaret flyttet til Via Felice, som i dag har navnet Via delle Quattro Fontane hvor det var fram til 1962. Her står det en byste av kardinal Henry Benedict Maria Clement Stuart, hertugen av York, den siste fra Huset Stuart.
Fra 1615 til 1773 kom rektorene ved Scots College fra Jesuittordenen. Etter at Jesuittordenen ble opphevet av Klemens XIV, ble Scots College administrert av ulike italienske prester fram til 1800, da den skotske sekularpresten Paul MacPherson overtok som rektor, en rolle han skulle inneha i totalt 38 år.. Siden har alle de følgende rektorene komme fra skotske sekularprester.
Også William Canon Clapperton (1886-1969) tjenestegjorde i 38 som rektor, i årene 1922-1960. Etter at han gikk av som rektor, forble han i Roma og tjenestegjorde i Laterankirken og ble begravet på Scots Colleges område i gravlunden Campo Verano i Rome.
I 1962 flyttet seminaret til dagens lokaler på Via Cassia, rundt seks km utenfor byens sentrum. Den offisielle åpningen ble foretatt av pave Paul VI 18. november 1964.
Carlos Albizu University
Carlos Albizu University  er et privat, uavhengig og ikke-kommersielt universitet i Miami i delstaten Florida, USA. Det ble opprettet i 1980 og har også campus utenfor Miami.
Skolene ved Albizu omfatter:
Ved universitetet var det 1 038 studenter og 58 vitenskapelig ansatte i 2006, og samme året var skolepengene US$ 11 724 for studenter folkeregistrert i USA. Studiene gis opp til doktorgradsnivå.
Henning Kristoffersen
Henning Kristoffersen (født 11. april 1968) er en norsk sosialantropolog. Han er tidligere leder av Nordisk Senter ved Fudanuniversitetet i Shanghai. Nå er han direktør for internasjonale relasjoner ved Handelshøyskolen BI. Kristoffersen har spesialisert seg på temaer relatert til Kina.
Poronajsk
Poronajsk (russisk: Порона́йск) er en by i Sakhalin oblast i Russland. Den ligger ved elva Poronaj, rundt 260 km nord for Juzjno-Sakhalinsk. Innbyggertall: 17 400 (est. 2005), 17 954 (folketelling 2002), 25 971 (folketelling 1989).
Poronajsk ble grunnlagt i 1869 som den russiske utposten Tikhmenevskij, beliggende ved nærliggende bosetninger av nivkhere og ainoer i området. Fra 1905 til 1945 tilhørte byen Japan, og ble i den tiden kalt Shikuka. Etter at byen ble returnert til Sovjetunionen ble den omdøpt Poronajsk, etter elva den ligger ved.
Much More
Much More er et musikkalbum med Carola, utgitt 9. oktober 1990.
Pseudoheteronyx
Peudoheteronyx er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Utseende
Små til middelsstore (10-15 millimeter), kraftige, tettbygde oldenborrer. Artene i denne slekten minner overflatisk om skyggebiller (Tenebrionidae). Oversiden er hvelvet, nokså blank og gjerne svart, kan ha nedliggende hår. Beina er kraftige, leggene nærmest trekantede med sterke tenner på yttersiden. Hodet er avrundet. Antennene er åtte- eller ni-leddete med en tre-leddet vifte av korte blader.
Levevis
Disse billene har reduserte flygevinger og kan ikke fly. Slekten er kjent fra enger i fjellet, men også fra sanddyner ved kysten. Larvene lever i jorda der de eter røtter og råtnende plantemateriale. Larveutviklingen tar vanligvis ett år, men kan også vare to. De voksne billene kan gjøre noe skade ved å gnage på blader på busker og trær. Noen arter er nattaktive, andre dagaktive.
Utbredelse
Artene lever i Australia.
Orkanen Dean
Minst 38 personer omkom som følge av orkanen. Skadene den forårsaket er anslått til å ligge mellom $1,5 og 3 milliarder.
Stormhistorie
Den 17. august beveget Dean seg inn i Karibia, mellom øyene Martinique og St. Lucia, som en kategori 2-orkan. I det varme karibiske vannet eskalerte Dean raskt til en kategori 4-orkan. Den 21. august hadde orkanen forflyttet seg til byen Chetumal, mellom kysten av Mexico og Belize, og blitt oppgradert til kategori 5, men sank helt ned til kategori 1 etterhvert som den beveget seg over land. Det ble meldt om at så mye som 90 % av bananavlingene i øystaten Den dominikanske republikk og flere andre karabiske stater var blitt ødelagt.
Paris Metrolinje 10
Metroen i Paris' linje 10 går mellom Boulogne Pont de Saint-Cloud og Gare d'Austerlitz, og ble tatt i bruk i 1913.
Traséene går fra øst til vest i den sydlige halvdel av Paris, og er 11,7 km lang.
Linjen har to traséer mellom Boulogne Jean Jaurès og Javel André Citroën. Stasjonene Michel-Ange Molitor, Chardon Lagache og Mirabeau betjenes kun av tog i retning Gare d'Austerlitz, mens stasjonene Porte d'Auteuil, Michel-Ange Auteuil og Église d'Auteuil kun betjenes av tog retning Boulogne Pont de Saint-Cloud.
Materiell
Linje 10 har kjørt med vognsett av type MF67 siden 1994.
Peter Adwok Nyaba
Peter Adwok Nyaba er en sørsudaesisk politiker og forfatter. Han er minister for høyere utdannelse, vitenskap og teknologi i president Salva Kiirs regjering. Nyaba fikk i 1998 Noma-prisen for boken The Politics of Liberation in South Sudan: An Insider's View.
Marco Antônio
Marco Antônio (født 6. februar 1951) er en brasiliansk tidligere fotballspiller som blant annet spilte for Fluminense.
Han ble tatt ut til VM i fotball 1970, der laget hans vant gull.
Diamond League 2014
Diamond League 2014 var den femte sesongen av friidrettsserien Diamond League, arrangert av IAAF.
Første stevne var Qatar Athletic Super Grand Prix i Doha 9. mai, og finalene var i Zurich 28. august og Brussel 5. september. London Grand Prix ble dette året arrangert i Glasgow i Skottland, som en forberedelse til Samveldelekene 2014, og ble arrangert under navnet Glasgow Grand Prix.
Øvelser
Det var 16 øvelser for menn og 16 øvelser for kvinner. Hver øvelse var med i syv Diamond League-stevner. Pengepremiene var US$ 30.000 for hver enkelt, hvorav 10.000 gikk til vinneren av øvelsen. Sammenlagtvinneren vant US$ 40.000.
Vinnere 2014
For å vinne Diamond League-trofeet må en utøver delta i finalestevnet (Zürich og Brussel), i den øvelsen han har deltatt i gjennom sesongen.
Janric Craig
Janric Fraser Craig, 3. viscount Craigavon, (født 9. juni 1944) er en britisk adelsmann og bokholder. Han er en av 92 arvelorder som er valgt til å møte i det britiske overhuset, der han sitter som partiuavhengig.
Viscount Craigavon gikk i skole ved Eton College og har gradene Bachelor of Arts og Bachelor of Science fra University of London. Han er rådgiver i Progress Educational Trust, der han tidligere har vært styremedlem, og er medlem av eksekutivkomiteen i Anglo-Austrian Society. Craig er en av British Humanist Associations støttespillere. Viscount Craigavon arvet sin fars titler i 1974. Han har vært medlem av Overhuset siden 1974. Craig er partiuavhengig.
Viscount Craigavon ble i 2010 av kong Harald utnevnt til kommandør av Den Kongelige Norske Fortjenstorden «for fortjenstfullt virke for fremme av de norsk-britiske forbindelser». Han ble i 1998 utnevnt til kommandør av Finlands løves orden og i 1999 til kommandør av Nordstjerneordenen. I 2006 ble han utnevnt til ridder av Dannebrogordenen.
Lyman L. Lemnitzer
Lyman Louis Lemnitzer (født 29. august 1899 i Honesdale i Pennsylvania, død 12. november 1988) var en amerikansk offiser i United States Army og leder for Joint Chiefs of Staff fra 1960 til 1962.
Lemnitzer ble forfremmet til brigadegeneral i juni 1942 og ble en del av general Dwight D. Eisenhowers stab kort tid senere. Lemmitzer deltok i planleggingen av den allierte invasjonen av Nord-Afrika og Sicilia. Lemnitzer ble forfremmet til generalmajor i november 1944. Lemnitzer var en av de ledende offiserer som ble sendt for å forhandle om den italienske-fascistiske overgivelse og den tyske overgivelsen i 1945.
Etter avslutningen av andre verdenskrig ble Lemnitzer tildelt ansvaret for en komité tilhørende Joint Chiefs of Staff, og han ble senere utnevnt til kommandant i den amerikanske National War College. I 1950, i en alder av 51 år, gjennomførte Lemnitzer fallskjermtrening og ble deretter gitt kommandoen over 11th Airborne Division. Lemnitzer ble tildelt kommandoen over den syvende infanteridivisjon i november 1951 og han ble forfremmet til generalløytnant i august 1952. Lemnitzer ble forfremmet til general få år senere.
Svend Cedergreen Bech
Han ble student i København i 1949. I 1959 ble han cand. mag. i historie og dansk. Han debuterte i 1960 med boken En verden i udvikling som er en fremstilling av u-landenes økonomiske og politiske situasjon. Boken ble utgitt av Mellemfolkeligt Samvirke med støtte av UNESCO.
Lyman L. Lemnitzer
Lemnitzer godkjente planene kjent som Operasjon Northwoods i 1962 som skulle diskreditere regimet til den cubanske diktatoren Fidel Castro. Men disse planene ble avslått av daværende president John F. Kennedy som ikke ville la amerikanske styrker gjennomføre noen militær aksjon mot Cuba på dette tidspunktet. I november samme år ble Lemnitzer utnevnt som sjef for de amerikanske styrkene som var utplassert i Europa.
Svend Cedergreen Bech
Han skrev bindene 6 og 9 som omhandler henholdsvis renessansen og opplysningstiden i Politikens Danmarkshistorie fra 1963-65. I 1967 utga han boken Københavns historie gennem 800 år.
Lyman L. Lemnitzer
På 1960-tallet var Lemnitzer leder for NATOs militærkomité, som er det sentrale militære koordineringsorganet i NATO. Lemnitzer gjennomførte tilbaketrekkingen av alle NATOs styrker fra Frankrike i 1966. Lemnitzer pensjonerte seg fra den amerikanske hæren i juli 1969. Lemnitzer avgikk med døden den 12. november 1988, da han var 89 år gammel, og han ble begravet ved Arlington National Cemetery. Hans kone, Katherine Tryon Lemnitzer (1901–1994), ble senere begravet ved siden av ham. Lemnitzer ble portrettert av skuespiller John Seitz i regissør Oliver Stones film JFK fra 1991.
Svend Cedergreen Bech
Han skrev også bind 3 i Københavns historie, som har tittelen Storhandelens by 1720-1830. Hans hovedverk er biografien over Johann Friedrich Struensee, Struensee og hans tid (1972, 2. opplag 1989)
Utover dette var han redaktør av flere bøker, blant annet 3. utgave av Dansk biografisk leksikon (1979–1984) og Brev fra Dorothea : af Charlotta Dorothea Biehls historiske breve (1975)
Han giftet seg med Lis Truelsen i 1948.
Paris Metrolinje 13
Metroen i Paris' linje 13 har endestasjon Châtillon – Montrouge. Ved La Fourche splittes linjen i to, den ene går til Saint-Denis – Université og den andre går til Gabriel Péri Asnières – Gennevilliers. Linjen ble først trafikkert i 1911.
Linje 13 er resultatet av sammenslåingen av Compagnie Nord-Suds linje B med den tidligere linje 14 hos Compagnie du chemin de fer métropolitain de Paris (CMP).
Fremtidsplaner
Flere prosjekter har med linje 13 å gjøre:
Grunnet trafikkvolumet på linje 13, spesielt mellom Saint-Lazare og Saint-Denis, har man startet vurdering av en ny linje 13 fra Saint-Lazare, ved å forlenge den helautomatiske linje 14 til Gennevilliers eller Saint-Denis, kanskje ved å opprette en linje 15.
Annet
Det er arkitektoniske forskjeller på de forskjellige seksjonene av linje 13.
Skarsvåg
Skarsvåg (nordsamisk: Skárfaváhki) er verdens nordligste fiskevær, med ca. 60 innbyggere. Stedet ligger ved Risfjorden på nordøstsiden av Magerøya i Nordkapp kommune i Finnmark. Fra Skarsvåg er det 14 km til ytterst på Nordkapplatået.
Paris Metrolinje 13
Annet
To av stasjonene er svært uvanlige for metronettet:
Carlow University
Carlow University er et privat, uavhengig og ikke-kommersielt universitet i Pittsburgh i delstaten Pennsylvania, USA. Det ble opprettet i 1929.
Ved universitetet var det 2 154 studenter og 224 vitenskapelig ansatte i 2006, og samme året var skolepengene US$ 19 514 for studenter folkeregistrert i USA. Studiene gis opp til doktorgradsnivå.
Callidiellum
Callidiellum er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Disse artene lever i død ved av bartrær, kan også angripe levende trær. Den østasiatiske C. rufipenne, som ofte finnes i importert tømmer, er et potensielt alvorlig skadedyr.
Utbredelse
Artene er hjemmehørende i Øst-Asia og Nord-Amerika, men forekommer som innført med trevirke også i Europa.
Michael Urie
Michael Lorenzo Urie (født 8. august 1980 i Dallas i Texas) er en amerikansk skuespiller, best kjent for rollen som Marc i TV-serien Ugly Betty.
Davy Crockett/Den siste mohikaner/Tordenskjold/Robin Hood
Davy Crockett/Den siste mohikaner/Tordenskjold/Robin Hood er en musikk-EP med Arne Bendiksen, utgitt på etiketten Triola i 1966.
Strandsnegler
Strandsnegler (Littorina) er en slekt med små marine snegler. Det norske navnet strandsnegler brukes også om hele familiegruppen strandsnegler. De lever i og like under tidevannssonen på berg og klipper. Det latinske navnet Littorina kommer fra det latinske litus, som betyr hav/sjø.
Noen vanlige norske arter
De «butte strandsneglene» utmerker seg ved at spiret (spissen) er butt, eller sammentrykt. Buttstrandsnegl finnes helst der det vokser grisetang og blæretang. Littorina fabalis lever noe dypere, vanligvis på sagtang. De kan skilles fra hverandre på formen og veggtykkelsen på åpningen i sneglehusetog utformingen av penis.
Vanlig strandsnegl og spiss strandsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. Spiss strandsnegl finnes helst i den øvrerste halvdelen av fjæra, mens vanlig strandsnegl foretrekker den nedre halvdelen.
Arter
I Europa er det ni arter, hvorav fem er representert ved norskekysten.
Stortorget (Stockholm)
Stortorget er Stockholms eldste torg, beliggende i Gamla stan. Stortorget utgjorde fra begynnelsen det sentrale punkt som byen vokste fram rundt. Ved Stortorget fantes fra 1300- til 1700-tallet byens Rådstuga (rådhus). Stortorget var stedet hvor Sveriges første apotek åpnet av apotekeren Anthonius Busenius i 1575 lå. På Stortorget arrangeres årlig Stortorgets julmarknad. Fra 2001 finnes Nobelmuseet i det gamle Börshuset.
Historikk
Stortorget finnes nevnt som stora torghit (1420) og stoor tårgeett (1646). I Erik XIVs privilegier for Stockholm by av år 1563 ble det fastsatt at all handel skulle drives på Stortorget og ikke på torgene utenfor sentrum. Når torgene utenfor Gamla stan senere fikk tillatelse til «bond- och mångelskehandel» var det allikevel Stortorget som forsynte den indre delen av byen med dagligvarer. Etter hvert ble torghandelen for denne bydelen flyttet til Järntorget og til slutt til Kornhamnstorg. Alt annet salg enn av mjølk ble forbudt på Stortorget i 1849.
På Stortorget fant Stockholms blodbad sted i november 1520. Den første henrettelsen på torget som er kjent skjedde i 1280 da folkungene Johan Karlsson (Fånöätten), Birger Filipsson (Aspenäsätten) og Johan Filipsson (Aspenäsätten) ble henrettet etter ordre fra Magnus Ladulås, på grunn av sin deltagelse i Folkungaupproret.
Kanonkulen
I hjørnehuset ved Skomakargatan finnes et minnesmerke i form av en kanonkule som sitter synlig innmurt i fasaden. En sagn forteller at kulen ble skutt dit fra Brunkeberg i forbindelse med Gustav Vasas beleiring av Stockholm i 1521 og var ment å drepe Kristian II når han satt i et av husets vinduer, men bommet på sitt mål. Kulen ble satt opp igjen da huset ble bygd om i 1795. Sannheten er dog at møbelhandler Fredrik Christian Hans Grevesmuhl i 1795 fikk bygget et gustaviansk borgerhus på hjørnet Stortorget og Skomakargatan og det var han som da fikk murt inn kanonkulen i hjørnet på sitt nye hus for å symbolisere Gustav Vasas beleiring som fikk Kristian II til å gi opp.
Byggverk
Ved Stortorget finnes foruten Börshuset blant andre Grillska huset, Schantzska huset og Seyfridtzska huset. Midt på torget finnes Stortorgsbrunnen tegnet av Erik Palmstedt i 1778. Brønnen ble ferdigstilt i forbindelse med at Börshuset ble oppført ved torget og ble gravd så dyp at den, ifølge opplysninger som ble gitt, nådde ned på nivå med Mälarens overflate. Den ble sommeren 1857 flyttet til Brunkebergstorg. Grunnen var at brønnen hadde tørket ut og at brønnhuset var i veien for trafikken. I 1953 ble brønnhuset tilbakeført til Stortorget som et estetisk monument.
Giampaolo Di Paola
Giampaolo Di Paola (født 15. august 1944) er en italiensk offiser. Han var formann for NATOs militærkomité fra 2008 til 2011.
Di Paola sluttet seg til den italienske marinen i 1963 og han ble uteksaminert fra den italienske Sjøkrigsskolen i 1966. I 1967 gjennomførte han sin flåte-opplæring ombord på ubåter. Di Paola tjenestegjorde deretter som offiser ombord på forskjellige konvensjonelle ubåter før han personlig kommanderte ubåtene Cappellini (1974–1975) og Sauro (1980–1981). I 1984 overtok Di Paola kommandoen over den italienske fregatten Grecale. Fra 1989 til 1990, som kaptein, kommanderte Di Paola hangarskipet «Garibaldi» før han ble utnevnt til kontreadmiral i den italienske marinen.
I 2011 ble han utnevnt til forsvarsminister i Italia.
Ado
Eduardo Roberto Stinghen, bedre kjent som Ado, (født 4. juli 1944) er en brasiliansk fotballspiller som blant annet spilte for Sport Club Corinthians Paulista.
Han ble tatt ut til VM i fotball 1970, der laget hans vant gull.
Mang
Mang, til 2010 Luxi (潞西市; Lùxī Shì), er et byfylke i det autonome prefekturet Dehong i provinsen Yunnan i Folkerepublikken Kina.
Befolkningen er på 362,400 innbyggere i 1999.
Administrative enheter
Byfylket består av fem storkommuner og seks kommuner:
Samferdsel
Kinas riksvei 320 går frem til grensen. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Svaksynt
Synonym.
El Gran Carlemany
«El Gran Carlemany» er nasjonalsangen til Andorra. Den har tekst av samfyrste og biskop Juan Bautista Benlloch y Vivó til melodi av Enric Marfany. Nasjonalsangen ble til i 1914 og første gang offisielt framført 8. september 1921. Teksten er på katalansk. I sangen, som i dens tittel, krediterer nasjonen Andorra den frankiske kongen Karl den store (Carlemany) for sin frihet.
Mandibel
Mandibel (latin: mandibula) betyr underkjeve slik vi finner den hos virveldyr, men uttrykket brukes også om kjevedelene hos andre dyregrupper, slik som leddyr, flerbørstemarker og kjeveormer.
Virveldyr
Hos virveldyrene er mandiblen den nederste delen av kjeveapparatet. Kjevene har utviklet seg fra det fremste paret med gjellebuer hos deres kjeveløse forfedre. I motsetting til overkjeven som er fastvokst til kraniet hos firbente virveldyr, er underkjeven alltid løs. Hos bruskfisker dannes underkjeven av en bruksstruktur som ugjør Meckels brusk hos høyere virveldyr, mens hos andre grupper er disse dekket av hudbein, og hos pattedyr er bruskdelene i underkjeven en del av øreknoklene i mellomøret. Hos de alle fleste dyr består underkjeven av to distinkte høyre- og venstredel, men den er sammenvokst til en enkel, solid knokkel hos krokodiller, fugler, skilpadder, hvaler og høyere aper.
Diderich von Cappelen
Diderich von Cappelen (født 2. juni 1734, død 1794) (også kalt «Diderich Mæla») var en norsk trelasthandler, sagbrukseier og skipsreder i Skien.
Mandibel
Leddyr
Hos insekter, mangefotinger og krepsdyr er mandiblene kraftige, i sin opprinnelige form bitende munndeler, som sitter festet mellom overleppen (labrum) og de vanligvis spinklere underkjevene (maksiller). De kan være sterkt omdannet, for eksempel hos stikkmygg. Noen ganger kan mandiblene være svært store, blant annet hos hannene hos noen hjortebiller, der de kan være lengre enn resten av kroppen. Hos rovlevende former er mandiblene gjerne slanke og sigdformede, hos plante- og altetere kortere, mer kraftige og knudrete (jekselaktige).
Mandibelen har vanligvis flere tenner enten i spissen eller langs innerkanten. Insektene deles inn i to hovedgrupper etter som hvordan mandiblene er festet til hodekapselen. Hos de mest primitive insektene (børstehaler, Archaeognatha) har mandiblene bare én leddknute (condyl), men hos resten av insektene (Dicondylia) har de to leddknuter.
Diderich von Cappelen
Næringsvirksomhet
Diderich von Cappelen fikk i 1760 innvilget borgerskap i Skien som kjøp- og handelsmann. Deretter videreutviklet han de virksomhetene som faren og farfaren hadde etablert med kjøpmannskap, trelasthandel, sagbruk og jord- og skogeiendommer. Diderich von Cappelen økte virksomhetene betydelig bl.a. ved drift av teglbrenneri og pottemakeri, eiendomskjøp bl.a. i Porsgrunn og Bragernes, kjøp av en rekke sagbruk og etablering av skipsrederi med mange skip.
En del av hans forretningskorrespondanse og personlige brev er bevart, til dels overført til Riksarkivet og til dels i slektens eie.
Personlig
Diderich von Cappelen er blitt kalt «Diderich Mæla» fordi han eide og hadde Mæla gård som sommerbolig. Gården overtok han og hans første ektefelle, Petronelle («Pernille») Pedersdatter Juell (1737–1785), etter hennes far Peder Jacobsen Juell (død 1756).
Diderich von Cappelen var religiøs og med i brødremenigheten (hernnhuterne) innenfor statskirken. Hans andre ektefelle, Christiane Elisabeth Bøyesen (Ording) (1768–1833), var datter til kjøpmann Realf Bøyesen som ledet menigheten. Da de giftet seg i 1786 var hun 18 år og von Cappelen 52 år. Hun er ifølge R. Berge og E. Tandberg (side 67), blitt beskrevet av sin senere svigersønn Otto Ottesen, som "af en blid og rolig Gemyts beskaffenhed blev hun ei hildet av denne Verdens Ting".
Det ble reist et stort jernmonument over Diderich von Cappelen etter at han døde i 1794, og det står i dag på Brekke museum, fylkesmuseet, Skien. Hans gulfargede stasvogn som har hans slektsvåpen på dørene, er idag i Norsk Folkemuseums samlinger, Bogstad gård.
Det finnes silhuetter av ham på Borgestad gård og et malt portrett på Brekke museum som er rekonstruert i 1930-årene på grunnlag av silhuettene.
Familie
Han var sønn til kjøpmann, gårdeier, overformynder m.v. Dietrich von Cappelen (død 1768) og ektefelle Dorothea Michelsdatter Ringkjøbing (død 1761), Skien. Farfaren var Ulrich Friderich von Cappelen (død 1722) som er stamfar for «Skiensgrenen» i den norske slekten Cappelen.
Diderich von Cappelen var gift 1. gang med Petronelle Juell og 2. gang med Christiane Elisabeth Bøyesen. Som enke ble Christiane Elisabeth i 1796 gift på nytt med enkemannen Jacob Aall (død 1826 og onkel til eidsvollsmannen med samme navn). Jacob Aall var 1. gang gift med Edel Margrethe Løvenskiold (død 1795) og eide Borgestad gård.
Sønn i 2. ekteskap var Realf von Cappelen (død 1856) som kjøpte Borgestad gård fra broren Didrich von Cappelen som hadde kjøpt gården av Realfs stefar Jacob Aall.
Pronotum
thumb|300px| Pronotum hos en løpebille ([[Carabidae)]] Pronotum betegner den fremste ryggplaten hos insekter. Hos mer primitive insekter har de tre kroppssegmentene som utgjør mellomkroppen (brystet, thorax) hver sin, omtrent jevnstore, ryggplate, henholdsvis pro-, meso- og metanotum. Hos mer avanserte insekter har ofte en eller flere av disse platene, særlig den bakerste, blitt redusert, men pronotum er nesten alltid gjenkjennelig som den første platen på ryggsiden bak hodet. Ellers kan den variere sterkt i form og størrelse, være mer eller mindre flat eller hvelvet, bred eller smal, glatt eller med knøler, pigger eller lister, snau eller hårete. Hos biller dekker pronotum (kalt brystskjold eller halsskjold) hele oversiden av thorax, mens alt bakenforliggende vanligvis er dekket av dekkvingene (elytra). Hos tovinger er pronotum ofte redusert til en krage som sitter mellom hodet og den dominerende ryggplaten, mesonotum.
Diderich von Cappelen
Familie
Diderich von Cappelen har et høyt antall etterkommere i vår tid, bosatt i Norge og i flere andre land.
Israel Jacobson
Israel Jacobson (født 17. oktober 1768 i Halberstadt, død 14. september 1828 i Berlin) tilhørte den jødiske reformbevegelsen, og spilte en viktig rolle innen pedagogiske reformer og gudstjenestereformer i tysk liberal jødedom.
Kvalnes
Kvalnes er den største bygda på Sundøy i Leirfjord kommune.
Israel Jacobson
Bakgrunn
Jacobson kom fra enkle kår. Da utdannelsen ved den offentlige skolen i Halberstadt var utilstrekkelig, gikk han hovedsakelig på jødiske religiøse skoler, og tilegnet seg kunnskaper på egen hånd. 19 år gammel forlovet han seg med Philip Samsons barnebarn.
Alaska (kanin)
Alaska er en kaninrase fra Tyskland som har vært ansett som egen rase siden 1907.
Kvalnes
På Kvalnes lå bedehuset på Sundøya, Kvalnes Bedehus. Bedehuset ble i november 2013 solgt til en privatperson som fritidseiendom. Bedehuset ble i sin tid bygd ved hjelp av det såkalte «Bedehusgarnet». Dette garnet ble fisket med etter tur av de forskjellige fiskerne som fisket på Lofoten på begynnelsen av 1900-tallet og fangsten fra dette garnet gikk til inntekt for å bygge bedehuset.
Alaska (kanin)
Svarte kaniner har vært kjent siden 1700-tallet, men det ble ikke en egen rase før 1907. Alaska skal være dyp svart med glans (andre farger godkjennes ikke) og veie mellom 3,01 – 3,70 kg på voksne dyr. En relativt rolig rase, men det varierer fra dyr til dyr.
Israel Jacobson
Karriere
Jacobson gikk inn for å fremme forståelsen mellom jøder og kristne, og støttet trengende av begge konfesjoner. Takket være hans innflytelse ble den århundregamle «jødeskatten», Leibzoll, avskaffet i 1823 i hertugdømmet Braunschweig-Lüneburg.
Kvalnes
Kvalnes hadde tidligere butikk, men denne ble nedlagt ca. i 2005. På Kvalnes ligger også en småbåthavn som er bygd på dugnad av bygdas beboere.
Israel Jacobson
Karriere
Han døde i 1828 i Berlin, og ble begravet på den jødiske gravlunden i Schönhauser Allee.
Kvalnes
Pr idag er den viktigste næringen jordbruk.
Norsk tid
Norsk tid er fastsatt av Stortinget gjennom lov om målenheter, måling og normaltid. Loven bestemmer at normaltiden i Norge er én time foran koordinert universaltid (UTC+1). Dette innebærer at Norge er plassert i tidssonen sentraleuropeisk tid.
Videre har Norge sommertid i tiden mellom klokken 02 siste søndag i mars og klokken 03 siste søndag i oktober. I den perioden stilles klokken én time frem i forhold til resten av året, til UTC+2, sentraleuropeisk sommertid. Denne ordningen følger europeisk sommertid fastsatt av Den europeiske union.
Winston Méndez Montero
Johnny Winston Méndez Montero (født 20. november 1974) er en dominikansk amatørbokser, som konkurrerer i vektklassen lett fluevekt. Méndez har ingen større internasjonale resultater, og fikk sin olympiske debut da han representerte Den dominikanske republikk under Sommer-OL 2008. Her ble han slått ut i åttendedelsfinalen av Pürevdorjiin Serdamba fra Mongolia i vektklassen lett fluevekt. Han har også en bronse fra de panamerikanske lekene fra 2007 i Rio de Janeiro.
Aurora Floyd
Aurora Floyd er en amerikansk stumfilm fra 1912, regissert av Theodore Marston.
Handling
Aurora Floyd var datter av en velstående bank-mann. Hun fikk en romantisk tilknytning til en venn av faren, James Conyers, og stakk av sammen med ham. Men hennes nye tilværelse var ulykkelig, ettersom mannen hennes visste seg å være vulgær og grusom fyllik. Faren hennes, som oppdaget hvordan dette hadde seg, tilbød Conyers en større sum penger på betingelse av at han forlot England for aldri å komme tilbake. Conyers aksepterte ivrig forslaget, og Aurora vendte deretter tilbake til farens hjem. Ikke engang vennene hennes var klar over at Aurora hadde vært gift. Seks måneder senere fortalte en avis-artikkel som påstår at Conyers nå er død.
Men planene deres blir oppdaget av Steve, en stall-gutt. Han bevæpner seg med godseierens pistol. Aurora møter snart Conyers på avtalt sted, og gir ham alle pengene og juvelene hun kunne få tak i på så raskt varsel. Men Steve, som hadde holdt øye med dem, konfronterte Conyers og krevde en andel av byttet. Conyers nekter, og begynner å slå Steve. Gutten, vill av raseri, skyter ham. Han tok med seg sekken som inneholdt juveler og penger, men slipper pistolen ved siden av offeret før han stikker av. Men skuddet hadde blitt hørt i huset, og Mellish og fru Powell - husholdersken hans - begynte snart å undersøke saken.
Tsjudovo
Tsjudovo (russisk: Чýдово) er en by i Novgorod oblast i Russland. Den ligger ved elva Kerest (en venstre sideelv til Volkhov), 80 km nord for Velikij Novgorod og 100 km sør for St. Petersburg. Innbyggertall: 17 434 (folketelling 2002), 17 982 (folketelling 1989).
Bosetningen Tsjudovskij Jam (russisk: Чудовский Ям) ble først nevnt i krøniker i 1539. Den fikk sitt nåværende navn i 1851, og fikk innvilget bystatus i 1937.
St. Petersburg–Moskva-jernbanen løper gjennom Tsjudovo.
Kjerrspurvtanagar
Kjerrspurvtanagar (Oreothraupis arremonops) er en spurvefugl og den eneste arten i slekten Oreothraupis i familien buskspurver. Tidligere var arten tilordnet til slekten Saltator i familien tanagarer.
Underarter og utbredelse
Det er beskrevet ingen underarter av kjerrspurvtanagar. Arten forekommer på vestsiden of Andes i Colombia (Antioquia, Valle del Cauca, Cauca, Nariño og Risaralda) og i det nordvestlige Ecuador i provinsene Pichincha og Imbabura.
Hannibal Lecter
Dr. Hannibal Lecter er en fiktiv person skapt av forfatteren Thomas Harris. Han opptrer i bøkene Den røde drage, Nattsvermeren, Hannibal og Hannibal Rising samt filmatiseringen av disse. Han dukker først opp i boken Den røde drage der han viser seg som en briljant psykiater, men likefullt som en brutal kannibalistisk seriemorder. Han viser trekk av sosiopati, men på grunn av sin høye intelligens fungerer ingen av de kjente prøvene på ham. Til tross for at han er kjent i medisinske kretser for sin intelligens, er han mest kjent blant menigmann som Kannibalen Hannibal (Hannibal the Cannibal). Han ble fremstilt av Brian Cox i filmen Manhunter, basert på romanen Den røde drage, men han er trolig best kjent fra filmene Den røde drage, Nattsvermeren og Hannibal der han fremstilles av Sir Anthony Hopkins. I den siste filmen, Hannibal Rising, blir en ung Lecter fremstilt av den franske skuespilleren Gaspard Ulliel. Det amerikanske filminstituttet kåret Hannibal Lecter (fremstilt av Hopkins) til den mest skremmende filmfiguren noensinne.
I 2011 begynte TV-kanalen NBC produksjonen av serien Hannibal. Mads Mikkelsen fikk rollen som Hannibal Lecter, og ble dermed den fjerde skuespilleren som fremstiller Lecter.
Opphav
Lecter ble født i Litauen i 1933 av en familie som blir fremstilt som aristokratiske og rike. Hans far er bare kjent som greve Lecter, og var etterkommer av krigsherren «Hannibal den bistre» som beseiret Den tyske orden i slaget ved Tannenberg i 1410. Hans mor, Simonetta Sforza, er etterkommer av både Visconti-familien og Sforza-familien som var herskere av Milano i 250 år under renessansen. I romanen Hannibal blir det også nevnt at han kan være en fjern slektning av kunstneren Balthus, en mulighet han selv undersøker uten resultat.
Barndom
Lecters barndom blir først omtalt i romanen Hannibal, der søsteren Mischa Lecter blir introdusert samtidig som deler av hans barndomshistorie blir kjent. Men det er i romanen Hannibal Rising hele historien blir presentert.
Under oppveksten utviklet han et tett og kjærlig bånd med sin lillesøster, som han beskyttet og tok vare på. Under andre verdenskrig flyktet familien fra slottet sitt og tok tilflukt i en jakthytte i skogen for å unngå Hitlers blitzkrieg under Operasjon Barbarossa. Der bodde de i tre år frem til krigens slutt. Like før tyskernes tilbaketrekning ble hans mor og far, hans jødiske privatlærer, og familiens tjenere drept av et tysk jagerfly som bombet en sovjetisk stridsvogn som stod utenfor jakthytten. Bare Lecter og søsteren overlevde. Hytten ble så okkupert av Totenkopfere, tidligere nazivennlige litauere som nå plyndret alt de kom over. Lederen for denne gruppen var Vladis Grutas. De tok Lecter og hans søster til fange og spiste senere Mischa i mangel på mat. Dette traumatiserte Lecter særdeles mye og han opplevde hukommelsestap og ble stum.
Mischas død forfølger Lecter resten av livet, og i Hannibal forklarer Lecter at det ødela hans tro på Gud og en reell rettferdighet i verden. Etter at krigsforbryterne flyktet og forlot Lecter, vandret han uten mål og mening rundt omkring i skogen før han ble funnet av sovjetiske styrker. Han ble tatt med til sin families tidligere slott som nå hadde blitt gjort om til et barnehjem. Krigen ga mange varige inntrykk på barn og mange av dem ble bøller. Under sin tid på barnehjemmet angrep og alvorlig skadet han barn, men bare de som mobbet eller skadet andre barn som var mindre enn dem selv. Han hentet frem det vage minnet om Vladis Grutas for å fremkalle raseriet til å angripe og skade de andre. Han var veloppdragen rundt de mindre barna og lot dem ofte gjøre narr av ham og gav dem godteri som var mangelvare. I Den røde drage beskriver Harris at Lecter var voldelig mot dyr, men i Hannibal Rising blir ikke dette nevnt. Snarere tvert imot, han viser tegn til hengivenhet for hesten sin og svanene som bor på tomten til Lecter.
Dragning mot mord
Da Lecter var 13 år, fant hans onkel, den nye greve Robert Lecter, ham på barnhjemmet. Robert Lecter tar ham med til sitt hjem i Frankrike. Lecter fikk et nært vennskap med Robert Lecters kone Lady Murasaki som han forelsket seg i. Han ble utdannet i sin onkels hjem i Essonne, og ble oppmuntret til å male kunst, mens tanten lærte ham om japansk kultur. Fortsatt stum og traumatisert etter sin søsters død begynte han å besøke en psykiater, Dr. Rufin. Og det er i denne perioden han begynte å snakke igjen, mye takket være Murasaki. I samme periode angrep han en lokal slakter, Paul Momund, som slengte slibrige bemerkninger til hans tante mens de var på et marked.
Robert Lecter døde kort tid senere i en konfrontasjon med samme mann. En rasende Lecter begikk så sitt første mord, der han drepte Momund med en katana som tilhørte hans tantes forfedre Date Masamune. Han halshogde Momund og skar ut deler av hans kinn som han tilberedte og spiste. Dette gjorde han etter råd han hadde mottatt fra husets kokk mens de tilberedte fisk sammen. Dette mordet fanget oppmerksomheten til politiinspektør Pascal Popil. Under avhøret av Lecter benyttet Popil seg av alle sine ferdigheter for å få Lecter til å tilstå, men fikk ingenting ut av den unge gutten. Lecter bestod også en polygraftest. Etter Robert Lecters død flyttet Murasaki til Paris der Lecter gikk på pensjonatskole. Popil som var fascinert av både Lecter og Murasaki, beholdt nær kontakt med dem begge. Lecter avla en tidlig eksamen på lycée (tilsvarende norsk videregående skole) med utmerkede resultater og ble den yngste personen noensinne til å begynne på legestudiet i Frankrike.